ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
قومی ایس سی /ایس ٹی حب کا نفاذ
نئی دہلی ، 02اگست ، 2021
نیشنل ایس سی/ایس ٹی حب  نیشنل اسمال انڈسٹریز کارپوریشن لمیٹڈ  کے ذریعے اس وزارت کے تحت ایک پی ایس یو کے ذریعے نافذ کیا جا رہا ہے تاکہ ایس سی/ایس ٹی تاجروں کو پیشہ ورانہ مدد فراہم کی جا سکے تاکہ بہت چھوٹے اور چھوٹے کاروباری اداروں کے لیے پبلک پروکیورمنٹ پالیسی کے تحت ذمہ داریوں کو پورا کیا جا سکے ، قابل اطلاق کاروباری طریقوں کو اپنائیں اور ایس سی/ایس ٹی آبادی کے درمیان "انٹرپرائز کلچر" کو فروغ دینے کے مقصد کے ساتھ اسٹینڈ اپ انڈیا اقدام کا فائدہ اٹھائیں۔حب کے تحت متعدد اقدامات کئے گئے ہیں جن میں اسپیشل کریڈٹ لنکڈ کیپیٹل سب سڈی اسکیم ،اسپیشل مارکیٹنگ اسسٹنس اسکیم ،سنگل پوائنٹ رجسٹریشن اسکیم ،صلاحیت بڑھانے کے پروگرام، بینک گارنٹی چارجزکی ادائیگی اور بینک قرض شامل ہیں۔پروسیسنگ چارجز مختلف این اے بی ایل سے منظورشدہ لیبوریٹریو ں کے ٹیسٹنگ چارجز فیس وغیرہ ،مزید یہ کہ ایس سی ایس کاروباری حضرات کو رہنمائی اور ہینڈ ہولڈنگ سپورٹ فراہم کرنے کےلئے ملک بھر میں 15قومی ایس سی /ایس ٹی حب دفاتر قائم کئے گئے ہیں۔ یہ این ایس ایس ایچ اوز ایس سی –ایس ٹی ایم ایس ایز کو بڈ پارٹی سپیشن ،فناس کی سہولت ،اسپیشل وینڈر کے ترقی پروگرام شراکت داری،سی پی ایس ای کنیکٹ،ای –ٹینڈر ٹریننگز اور جی ای ایم ادیم رجسٹریشن وغیرہ پر نیکنیکل سپورٹ کی پیش کش کرتے ہیں۔

|
|
سال
|
|
فنڈ مختص
|
|
کُل فنڈ ریلیزڈ
|
|
این ای آر کےلئے فنڈ ریلیزڈ
|
|
بی ای
|
|
آر ای
|
|
2018-19
|
|
93.96
|
|
78.30
|
|
77.78
|
|
5.01
|
|
2019-20
|
|
121.69
|
|
80.00
|
|
79.65
|
|
10.00
|
|
2020-21
|
|
150.00
|
|
120.00
|
|
120.00
|
|
0.05
این ایس ایس ایچ کی صلاحیت بڑھانے کے پروگرام کے تحت ، 26،360 ایس سی/ایس ٹی امیدواروں کو ملک کے مختلف علاقوں میں تربیت دی گئی ہے۔ یہ اسکیم ایس سی/ایس ٹی تاجروں کے مسائل کے حل کے لیے موثر رہی ہے اور عوامی خریداری کے عمل میں ان کی شرکت کو بڑھایا ہے۔ این ایس ایس ایچ کے نفاذ کے بعد سےایس سی –ایس ٹی ایم ایس ای کی خریداری میں نمایاں اضافہ ہوا ہے۔ ایس سی/ایس ٹی کی ملکیت والے ایم ایس ای سے خریداری کی نگرانی ایم ایس ایم ای سمبندھ پورٹل  کے ذریعے کی جاتی ہے۔ پچھلے چار برسون اور رواں سال کے دوران سی پی ایس ای کے ذریعہ ایس سی/ایس ٹی ایم ایس ای سے کی گئی خریداری کی تفصیلات درج ذیل ہیں۔

|
|
سال
|
|
ایس سی –ایس ٹی ایم ایس ای کی خریداری
|
|
2017-18
|
|
544.45
|
|
2018-19
|
|
824.71
|
|
2019-20
|
|
692.88
|
|
2020-21
|
|
753.97
|
|
2021-22|
|
123.64
27.07.2021 تک ۔۔۔۔
یہ معلومات آج راجیہ سبھا میں ایک تحریری جواب میں بہت چھوٹی،چھوٹی اور درمیانی صنعتوں کے مرکزی وزیر جناب نارائن رانے نے دی ہے۔
ش ح ۔ا م۔رب۔
U:7379
(Visitor Counter : 129
وزیراعظم کا دفتر
وزیراعظم کا پروفیسر گووند سوروپ کے انتقال پر اظہار تعزیت
نئی دہلی ،08ستمبر : وزیراعظم جناب نریندر مودی نے پروفیسر گووند سوروپ کے انتقال پر اظہار تعزیت کیا ہے۔
ایک ٹوئیٹ میں وزیراعظم نے کہا ہے کہ ‘‘پروفیسر گووند ایک غیر معمولی سائنس داں تھے، ریڈیائی لہروں پر مبنی علم نجوم میں ان کے اہم کاموں کو عالمی سطح پر سراہا گیا ہے، ان کے انتقال نے رنجیدہ کردیا ہے۔ میرے ہمدردانہ خیالات ان کے قریبی لوگوں اور عزیز و اقارب کے ساتھ ہیں’’۔
وزیراعظم کا دفتر
پی ایم آواس یوجنا نے مودی حکومت کے تحت اترپردیش کے لوگوں کو فیض پہنچایا ہے
وزیر اعظم نے کہا ہے کہ پی ایم آواس یوجنا میں موجودہ حکومت کے تحت تیزی سے پیش رفت ہوئی ہے اور اس یوجنا نے اترپردیش میں غریب ترین لوگوں کی مدد کی ہے۔ وہ آج ویڈیو کانفرنس کے ذریعے پردھان منتری آواس یوجنا – گرامین کے تحت یو پی میں 6 لاکھ سے زیادہ فیض یافتگان کو مالی امداد جاری کرنے کے بعد اظہار خیال کر رہے تھے۔
وزیر اعظم نے زور دے کر کہا کہ آتم نربھر بھارت ملک کے شہریوں کی خود اعتمادی سے براہ راست جڑا ہوا ہے اور کسی شخص کا اپنا مکان اس کی خود اعتمادی کو کئی گنا بڑھا دیتا ہے۔ اپنی ملکیت والے مکان سے زندگی میں یقین دہانی پیدا ہوتی ہے اور غریبی سے نکلنے کی امید یقینی بن جاتی ہے۔
وزیر اعظم نے یاد دلایا کہ سابقہ حکومتوں کے دوران غریبوں کے پاس اعتماد نہیں تھا کہ حکومت ان کے مکان کی تعمیر میں مددگار ہوسکتی ہے۔ انھوں نے یہ بھی کہا کہ پچھلی اسکیم میں جو مکان بنائے گئے تھے ان کا معیار اچھا نہیں تھا۔ غریب لوگوں کو غلط پالیسیوں کے نقصان کا سامنا کرنا پڑتا تھا۔ اس خراب صورت حال کو ذہن میں رکھتے ہوئے پی ایم آواس یوجنا شروع کی گئی جس کا مقصد آزادی کے 75 سال پورے ہونے سے پہلے ہر غریب کنبے کو ایک مکان فراہم کرنا تھا۔حالیہ برسوں میں دیہی علاقوں میں 2 کروڑ ہاؤسنگ یونٹ تعمیر کیے گئے ہیں۔ پی ایم آواس یوجنا کے تحت تقریباً 1.5 لاکھ کروڑ روپئے کی مرکزی حکومت کی مدد سے 1.25 کروڑ یونٹ قائم کیے گئے ہیں۔
وزیر اعظم نے ریاست میں سابقہ حکومتوں کی طرف سے رد عمل میں کمی کی یاد دلائی۔ انھوں نے بتایا کہ اترپردیش میں 22 لاکھ گرامین آواس تعمیر کیے جائیں گے جن میں سے 21.5 لاکھ تعمیر کے لیے منظور کیے جاچکے ہیں۔ 14.5 لاکھ کنبوں کو اپنے مکان پہلے ہی مل چکے ہیں اور یہ موجودہ حکومت کے تحت ہوا ہے۔
سٹرک ٹرانسپورٹ اور شاہراہوں کی وزارت
بائیو فیول والی گاڑیوں کا استعمال
نئی دہلی، 2دسمبر ،2021
مرکزی کابینہ نے 15 ستمبر 2021 کو آٹوموبائل اور آٹو کمپوننٹ انڈسٹری کے لیے ایک پروڈکشن لنکڈ انسینٹو اسکیم کو منظوری دی ہے پانچ سال کی مدت میں جس کی کل لاگت 25938کروڑ روپے ہے۔
فلیکس فیول انجن کے مندرجہ ذیل آٹو پرزے ایتھانول 85 ایندھن تک چلانے کے قابل ہیں جن کو اس اسکیم کے تحت ترغیب کے لیے اہل مصنوعات کے طور پر ایڈوانسڈ آٹوموٹیو ٹیکنالوجی کے اجزاء کی فہرست میں شامل کیا گیا ہے:
- بی ایس 6کے مطابق فلیکس فیول انجن ایتھانول سے چلنےکی صلاحیت رکھتا ہے۔
- فلیکس فیول انجن کے لیے گرم ایندھن کی ریل
- فلیکس فیول انجن کے لیے حرارتی عنصر
- فلیکس فیول انجن کے لیے حرارتی کنٹرول یونٹ
- فلیکس فیول انجن کے لیے الیکٹرانک کنٹرول یونٹ ؛ اور
- فلیکس فیول انجن کے لیے ایتھنول سینسر۔
بھاری صنعتوں کی وزارت کا یہ قدم آٹو او ای ایمز  کو ہندوستان میں فلیکس فیول گاڑیوں کے تعارف کو تیز کرنے کے لیے حوصلہ افزائی کرنا ہے۔
روڈ ٹرانسپورٹ اور شاہراہوں کی وزارت نے 14 دسمبر 2020 کو خط نمبر RW/NH-33044/18/2020-S&Rکے ذریعے اس عمل کو آسان بنانے اور نئے / اختراعی/متبادل مواد اور تکنیک کے استعمال کی حوصلہ افزائی کے لیے رہنما خطوط جاری کیے ہیں۔وزارت سڑک کی تعمیر میں سیمنٹ اور اسٹیل کی کھپت کو کم کرنے کےلئے نئے اور جدید مواد ،تعمیراتی تکنیک وغیرہ کے استعمال کو فروغ دے رہی ہے۔
یہ معلومات روڈ ٹرانسپورٹ اور شاہراہوں کےمرکزی وزیر جناب نتن گڈکری نے آج لوک سبھا میں ایک تحریری جواب میں دی۔
<><><><><>
ش ح-ا م-ج
U.No. : 13651
(Visitor Counter : 125
امور داخلہ کی وزارت
حکومت نے مفرور معاشی مجرموں سے نمٹنے کے لئے سخت ہدایت جاری کی
نئی دہلی،24جولائی2019؍داخلی امور کے وزیر مملکت جناب نتیہ نند رائے نے آج راجیہ سبھا میں ایک سوال کے تحریری جواب میں بتایا کہ حکومت نے مفرور معاشی مجرموں یا اپنی مرضی سے بینک کا قرض لینے والی خطاکاروں سے نمٹنے کے لئے سخت ہدایات جاری کی ہیں۔ انہوں نے بتایا کہ اس کے لئے ایک مجاز افسر جو حکومت ہند میں ڈپٹی سیکریٹری کے عہدے سے کم کا افسر نہ ہوکی درخواست پر ہندوستانی شہریوں اور غیر ملکیوں شہریوں کے معاملے میں ایمیگریشن آف بیورو کی جانب سے ایک لُک آؤٹ سرکلر کھولاجاسکتا ہے۔یہ افسر ریاستی حکومت میں جوائنٹ سیکریٹری کے رینک کا بھی ہوسکتا ہے یا ڈسٹرکٹ مجسٹریٹ یا سپرنٹنڈنٹ آف پولس یا قانون نافذ کرنے والی اور مختلف سیکورٹی کے نام زد افسران یا انٹرپول کا نام زد افسر یا تمام پبلک سیکٹر کے بینکوں کا چیئرمین ، منیجنگ ڈائریکٹر، چیف ایگزیکٹیو یا ہندوستان میں کسی فوجداری عدالت کی ہدایات کے مطابق افسر ہوسکتا ہے۔امیگریشن اتھارٹی معاشی مجرم یا بینک کاقرض ادا نہ کرنے والا سمیت کسی بھی شخص کو ہندوستان چھوڑنے سے روک سکتی ہے، اسے حراست میں لے سکتی ہے جس کے خلاف لُک آؤٹ سرکلر جاری کیا گیا ہے۔بیورو آف انفارمیشن نے بینکوں کے کہنے پر اب تک 83ایل او سیز کھولے ہیں۔
ہندوستانی عدالتی دائرہ اختیار سے فرار ہونے والے معاشی مجرموں کے خلاف مؤثر کارروائی کے لئے مفرور معاشی مجرموں کا قانون 2018ء نافذ کیا گیا ہے۔اس قانون میں مفرور معاشی مجرموں کی املاک کو قرق اور ضبط کرنے کی گنجائش ہے اور انہیں کسی بھی شہری کلیم کا دفاع کرنے سے محروم کیا جاسکتا ہے۔مزید یہ کہ حکومت نے پبلک سیکٹر کے بینکوں کو مشورہ دیا ہے کہ وہ 50 کروڑ روپے سے زیادہ کے قرض سہولیات حاصل کرنے والی کمپنیوں کے پروموٹر ز؍ڈائریکٹرز اور دیگر دستخط کرنے والے مجاز افسران کے پاسپورٹ کی تصدیق شدہ نقل حاصل کریں۔
وزیراعظم کا دفتر
وزیراعظم نے روٹیری انٹرنیشنل ورلڈ کنونشن سے خطاب کیا
روٹیری ارکان ، کامیابی اورخدمت کاایک حقیقی مرقع ہیں
ہم مہاتمابدھ اورمہاتماگاندھی کی سرزمین ہیں ، جنھوں نے عملاً دکھادیاہے کہ دوسرے کے لئے زندہ رہنا کیاہوتاہے
فطرت کے ساتھ ہم آہنگی کے ساتھ رہنے سے متعلق ہمارےصدیوں پرانے اقدارسے متاثرہوکر، 1.4ارب ہندوستانی ، ہمارے کرۂ ارض کو آلودگی سے مبّرا ، اورسرسبز بنانے کی غرض سے ہرممکن کوشش کررہے ہیں
وزیراعظم جناب نریندرمودی نے آج ایک ویڈیوپیغام کے ذریعہ ، روٹیری انٹرنیشنل ورلڈکنونشن سے خطاب کیا۔ روٹیری کلب کے ارکان کو کامیابی اورخدمات کاایک حقیقی مرقع قراردیتے ہوئے ، وزیراعظم نے کہاکہ ،ا س پیمانے کا ہرروٹیری اجتماع ، ایک چھوٹی عالمی اسمبلی کی طرح ہے اوریہ متنوع اوردرخشاں ہے ۔
روٹیری کے مقولوں ‘‘بے لوث خدمت ’’ اور ‘‘جو بہترین خدمت کرتاہے وہ سب سے زیادہ منافع کماتاہے ۔’’ کو اجاگرکرتے ہوئے وزیراعظم نے کہاکہ پورے بنی نوع انسان کی فلاح وبہبود کے لئے یہ اہم اصول ہیں اوران سے ہمارے مہنتوں اور سادھوں سنتوں کی تعلیمات کی گونج سنائی دیتی ہے ۔ انھوں نے کہا :‘‘ ہم مہاتمابدھ اورمہاتما گاندھی کی سرزمین ہیں ۔ جنھوں نے عملی کارروائی کرکے دکھا دیاہے کہ دوسرے کے لئے زندہ رہنا کیساہوتاہے ۔’’
سوامی وویکانند کا حوالہ دیتے ہوئے ، وزیراعظم نے کہا کہ ہم سب ایک آزاد ، ایک دوسرے سے متعلق اورباہم مربوط دنیا میں زندگی بسرکررہے ہیں ۔ یہی وجہ ہے کہ اس بات کی بہت اہمیت ہے کہ افراد ، تنظیمیں اورحکومتیں ہمارے کرۂ ارض کو زیادہ خوشحال ، اور پائیدار بنانے کی غرض سے مل کرکام کریں ۔ انھوں نے مختلف النوع مقاصد جن کا کرۂ ارض پرمثبت اثر پڑتاہے ، پرسخت محنت کرنے کے لئے روٹیری انٹرنیشنل کی ستائش کی۔
انھوں نے کہاکہ بھارت ، ماحولیاتی تحفظ کی غرض سے کی جانے والی کوششوں کی قیادت کررہاہے ۔ وزیراعظم نے کہا:‘‘دیرپا اورپائیدارترقی وقت کی ضرورت ہے۔ فطرت کے ساتھ ہم آہنگی کے ساتھ رہنے سے متعلق ہمارے صدیوں پرانے اقدار سے ترغیب حاصل کرکے ، 1.4ارب ہندوستانی ہمارے کرۂ ارض کو مقابلتاًزیادہ آلودگی سے پاک اورسرسبزبنانے کے مقصد سے ہرممکن کوشش کررہے ہیں ۔’’ انھوں نے اس سلسلے میں بھارت کی پہل قدمیوں جیسے بین الاقوامی شمسی اتحاد ، ‘‘ایک سورج ایک دنیا ، ایک گرڈ’’ اورلائف –ماحولیات کے لئے طرز زندگی ، کواجاگر کیا۔ انھوں نے یہ بھی بتایاکہ سال 2070تک نیٹ زیرو سے متعلق بھارت کی عہدبندی کی عالمی برادری نے بھی ستائش کی ہے ۔
وزیراعظم نے پینے کا صاف پانی فراہم کرنے ، صفائی ستھرائی وغیرہ کے سلسلے میں روٹیری انٹرنیشنل کے کام کی ستائش کی ہے اورپانچ برسوں میں صفائی ستھرائی کا مکمل طورپر احاطہ کئے جانے ، جیسے سووچھ بھارت مشن کے فائدوں کے بارے میں بات کی۔ انھوں نے پانی کاذخیرہ کرکے اسے بروئے کار لانے اورآتم نربھر بھارت جیسی تحریکوں کا بھی ذکرکیا۔ جوازسرنو بیداری پیداہونے کی وجہ سے ممکن ہوسکی ہیں ۔ انھوں نے بھارت میں درخشاں اور تابناک اسٹارٹ اپ شعبے کے بارے میں بھی بات کی ۔
انھوں نے کہا کہ بھارت تمام بنی نوع انسان کے ساتویں حصے کا مسکن ہے ، اتنے بڑے پیمانے پربھارت کی کسی بھی حصولیابی کا دنیا پرایک مثبت اثرپڑے گا۔ انھوں نے مثال کے طورپر کووڈ -19ویکسین داستان اورتپ دق کی بیماری کو بالکل ختم کرنےکے ، سال 2030کے عالمی نشانے سے پانچ سال پہلے ہی سال 2025تک اس بیماری کو بالکل ختم کردینے سے متعلق کوششوں کا ذکرکیا۔
جناب مودی نے روٹیری خاندان کو دعوت دی کہ کہ زمینی سطح پران کوششوں میں معاونت کریں ۔ وزیراعظم نے ان سے یہ بھی کہا کہ وہ یوگ کے دن کو پوری دنیا میں بڑی تعداد میں منائیں ۔
ٹیکسٹائلز کی وزارت
پیرس میں بھارتی سفارتخانہ اور اے ای پی سی نے ’بھارت -فرانس: ایک پائیدار ٹیکسٹائل اور فیشن کے لیے مارکیٹ کے مواقع اور تعاون کے شعبے‘ پر سیمینار کا اہتمام کیا
پیرس میں بھارتی سفارت خانہ نے اپاریل کی برآمدات کو فروغ دینے والی کونسل  کے تعاون سے کل ’’بھارت -فرانس: ایک پائیدار ٹیکسٹائل اور فیشن کے لیے مارکیٹ کے مواقع اور تعاون کے شعبے‘‘ کے موضوع پر ایک ویبینار کا اہتمام کیا۔ ڈاکٹر پرفل چندر شرما، ڈی سی ایم، بھارتی سفارتخانہ ، پیرس، نے افتتاحی کلمات کہے۔ محترمہ شبھرا، تجارتی مشیر، وزارت ٹیکسٹائلز نے پالیسی اور پائیداری کے اہداف اور بھارتی ٹیکسٹائل صنعت اور پائیداری سے متعلق آرزومندیوں پر بات کی۔ تجارتی مشیر نے اس حقیقت پر زور دیا کہ بھارتی حکومت پیداوار کو بہتر بنانے اور ماحولیاتی آلودگی کو کم کرنے کے لیے مختلف پالیسیاں اپنا رہی ہے۔ تجارتی مشیر نے کہا کہ ’’پی ایم -مترا جیسے اقدامات جس سے ملک بھر میں سات میگا ٹیکسٹائل پارکس قائم ہو رہے ہیں، ویلیو چین میں پائیداری کا ذریعہ بنیں گے اور اس صنعت کو مستقبل میں عالمی سطح پر مسابقتی برتری دینے کے لیے تیار کریں گے۔‘‘
بھارتی ملبوسات کے برآمد کنندگان کی موجودہ حیثیت اور منظر پر بات کرتے ہوئے،اے ای پی سی کے چیئرمین، جناب نریندر گوینکا نے کہا، ’’ بھارتی ملبوسات کی صنعت اس خطرناک حقیقت سے بخوبی واقف ہے کہ پائیدار سپلائی چین کے بغیر، فیشن کی صنعت کم سے کم نشونما پانے کے قابل رہ جائیگی۔ پائیداری کو اب ملبوسات کے برآمدی کاروبار کے اہم ستونوں میں سے ایک اور ترقی کے ایک ٹول کے طور پر شمار کیا جاتا ہے۔
انھوں نے کہا’’ بھارت دنیا کو فارم سے لے کر فیشن تک ایک مکمل ویلیو چین حل پیش کرتا ہے جو ہمیں ٹرپل باٹم لائن  نقطہ نظر کے ذریعے پوری سپلائی چین میں موثر نفاذ اور پائیداری کی نگرانی کے تئیں مسابقتی برتری فراہم کرتا ہے جس میں پائیداری کے تین ستون شامل ہیں جو معاشی، سماجی اور ماحولیاتی ہیں ۔‘‘
بھارت نے حال ہی میں پروجیکٹ ایس یو.آر ای کا آغاز کیا ہے جس کا مطلب ہے ’پائیدار حل‘ - ایک صاف ستھرے ماحول میں تعاون کرنے والے فیشن کی طرف بڑھنے کے لیے صنعت کی طرف سے پختہ عزم۔ بھارتی برانڈز نے سال 2025 تک پائیدار خام مال اورپروسیسز کا استعمال کرتے ہوئے اپنی کل کھپت کے کافی حصے کوسورس /استعمال کرنے کا عہد کیا ہے۔
ویبینار میں ماحولیاتی پائیداری جیسے پانی کا استعمال، توانائی کی کھپت، کیمیائی بوجھ، ہوا کا اخراج، کاربن کا اخراج، ٹھوس فضلہ، اور لینڈ فل سے لیکر سرکلرٹی اور سماجی پائیداری جیسے شمولیت، ہنر مندی، لیبر اصلاحات اور خواتین کو بااختیار بنانے کے مختلف موضوعات پر بات کی گئی۔ بلاک چین کی اہمیت اور ٹریس ایبلٹی پر بھی تبادلہ خیال کیا گیا۔
ویبینار میں ایل وی ایم ایچ ، فیشن گرین ہب،ڈیکیتھلون ، جیمنی اورانٹیلیکیپ کے اہم مقررین شامل تھے اور اسے 50 سے زائد شرکاء کے ساتھ زبردست پزیرائی حاصل ہوئی جن میں مینوفیکچررز، ریٹیلرز، ڈیزائنرز، پالیسی ساز، اسٹارٹ اپ، پائیدار فیشن اور ٹیکسٹائل کی صنعتوں میں اختراع پرداز،صلاح کار ، اکسپورٹ کونسلز اور حکومتی ادارے شامل تھے۔
وزیراعظم کا دفتر
اوساکا میں گروپ 20 کی سربراہ کانفرنس کے لئے روانگی سے قبل وزیر اعظم کا بیان
نئی دہلی، 27 جون / میں ، گروپ 20 سربراہ کانفرنس میں شرکت کے لئے جاپان کے شہر اوساکا کا دورہ کر رہا ہوں ۔ میں ، عالمی لیڈروں کے ساتھ اہم چیلنجوں اور مواقع پر تبادلۂ خیال کا منتظر ہوں ، جو آج دنیا کو درپیش ہیں ۔ سربراہ کانفرنس کے ایجنڈے میں کئی معاملات شامل ہیں ، جن پر تبادلۂ خیال کیا جائے گا ۔ ان میں خواتین کو با اختیار بنانا ، ڈجیٹائزیشن سے متعلق معاملات ، مصنوعی انٹلی جنس اور دہشت گردی ، آب و ہوا میں تبدیلی جیسے اہم عالمی چیلنجوں سے نمٹنے کے لئے ہماری مشترکہ کوششوں پر گفتگو ہو گی ۔
سربراہ کانفرنس اصلاح شدہ تکثیریت کے تئیں ہماری مضبوط حمایت کو تقویت دینے اور اُسے دوہرانے کے لئے ایک اہم موقع فراہم کرے گی ، جو آج کی تیزی سے بدلتی ہوئی دنیا میں ضابطے پر مبنی بین الاقوامی نظام کے تحفظ کے لئے اہم ہے ۔ سربراہ کانفرنس گذشتہ پانچ سال کے عرصے میں ہندوستان کے مضبوط ترقیاتی تجربے کو شیئر کرنے کا بھی ایک پلیٹ فارم ثابت ہو گا ، جس نے حکومت کو ہندوستان کے عوام کی طرف سے دیئے گئے فیصلے کے لئے ایک بنیاد فراہم کی ہے تاکہ ترقی اور استحکام کے راستے کو جاری رکھا جا سکتا ہے ۔
اوساکا سربراہ کانفرنس ، 2022 ء میں ہونے والی گروپ 20 سربراہ کانفرنس کی میزبانی کرنے کی سمت ہندوستان کے لئے ایک اہم سنگِ میل ثابت ہو گا ، جب ہم اپنی آزادی کی 75 ویں سالگرہ پر ایک نئے ہندوستان کی رہنمائی کریں گے ۔
اس موقع پر میں ، باہمی اور عالمی اہمیت کے اہم معاملات پر اپنے بڑے ساتھی ملکوں کے لیڈروں کے ساتھ بات چیت کرنے کا منتظرہوں ۔
میں ، اس موقع پر روس ، ہندوستان اور چین کی اگلی غیر رسمی سربراہ کانفرنس کی میزبانی کا بھی منتظر ہوں اور برازیل ، روس ، ہندوستان ، چین ، جنوبی افریقہ یعنی برکس اور جاپان ، امریکہ اور ہندوستان کے لیڈروں کی اگلی غیر رسمی میٹنگوں میں شرکت کا بھی منتظر ہوں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 2641
(Visitor Counter : 61
امور صارفین، خوراک اور عوامی تقسیم کی وزارت
صارفین کے امور کا محکمہ مسلسل ترقی پذیر آن لائن سیکٹر کی طرف سے پیش کردہ چیلنجوں سے فعال طور پر نمٹ رہا ہے
صارفین کے امور کا محکمہ ای کامرس کمپنیوں اور صنعتی انجمنوں پر زور دیتا ہے کہ وہ آن لائن انٹرفیس میں صارفین کے انتخاب کو دھوکہ دینے یا دھوکہ دہی کرنے والے کسی بھی ڈیزائن یا پیٹرن میں ملوث ہونے سے گریز کریں
صارفین کے امور کے محکمے نے آن لائن سیکٹر کی طرف سے پیش کردہ چیلنجوں سے نمٹنے کے لیے ایک فعال انداز اپنایا ہے۔ حال ہی میں، محکمے نے غیر منصفانہ تجارتی طریقوں کے ظہور کو دیکھا ہے جسے "ڈارک پیٹرن" کہا جاتا ہے جس میں آن لائن انٹرفیس میں ڈیزائن اور انتخاب کے طریقہ کار کا استعمال کرنا شامل ہے تاکہ صارفین کو دھوکہ دینے، مجبور کرنے، یا ان کے بہترین مفاد میں نہ ہونے والے انتخاب کرنے پر اثر انداز ہوں۔ ڈارک پیٹرنز میں دھوکہ دہی کے طریقوں کی ایک وسیع رینج شامل ہوتی ہے جیسے ڈرپ کی قیمتوں کا تعین، چھپے ہوئے اشتہارات، بیت اور کلک، چناؤکرنے میں دھوکہ دہی، غلط عجلت اور رازداری کے خدشات وغیرہ ۔
محکمہ آن لائن انٹرفیسز میں غیر منصفانہ اور دھوکہ دہی کے طریقوں پر مشتمل ڈارک پیٹرنز کے خلاف دیگر دائرہ اختیار میں دنیا بھر کے مختلف ریگولیٹرز کے ذریعے اٹھائے گئے اقدامات سے باخبر رہتا ہے۔ صارفین کے امور کے محکمے  نے 13 جون 2023 کو ممبئی میں ایڈورٹائزنگ اسٹینڈرڈز کونسل آف انڈیا ، ای کامرس کمپنیوں، صنعتی اداروں وغیرہ سمیت مختلف اسٹیک ہولڈرز کے ساتھ ایک انٹرایکٹو مشاورت کی۔
صارفین کے امور کے محکمے، حکومت ہند نے ای کامرس کمپنیوں، صنعتی انجمنوں پر زور دیا ہے کہ وہ اپنے پلیٹ فارم کے آن لائن انٹرفیس میں کسی ایسے ڈیزائن یا پیٹرن کو شامل کرنے سے گریز کریں جو صارفین کے انتخاب کو دھوکہ دے سکتا ہے یا اس میں بے ضابطگی کرسکتا ہے اور یہ ڈارک پیٹرنز کے زمرے میں آتا ہے۔
یہ معلومات صارفین کے امور، خوراک اور عوامی تقسیم کے مرکزی وزیر مملکت جناب اشونی کمار چوبے نے آج لوک سبھا میں ایک تحریری جواب میں دی۔
وزارت خزانہ
محکمہ انکم ٹیکس نے پنے میں تلاشی مہم چلائی
انکم ٹیکس ڈیپارٹمنٹ نے تھانے کے بوری والی ۔ میرا روڈ ۔ بھیندر علاقے میں 12 جنوری 2021 کو تلاشی مہم اور جائزہ آپریشن کیا۔
تلاشی مہم کے ذریعہ تقریباً 10.16 کروڑ روپئے کے بقدر غیرقانونی نقدی کی ضبطی کی گئی ہے۔ گذشتہ برس محکمہ نے تلاشی مہم کے دوران مجموعی طور پر 520.56 کروڑ روپئے کے بقدر کی نقدی کا پتہ لگایا اور ضبطی کی ۔ غیر قانونی آمدنی کے تحت زمین اور فلیٹ کی فروخت، کچھ فرضی کمپنیوں کے ذریعہ غیر محفوظ قرض کی غیر قانونی حصولیابیاں، سرمایہ فراہم کرنے یا قرض دینے کے نام غیر قانونی نقدی رسید اور غیر قانونی نقدی خرچ وغیرہ کی معلومات حاصل ہوئی ہے۔
اس کے علاوہ، تلاشی مہم کے دوران گروپ نے تسلیم کیا کہ اس نے مالی برس 2019۔20 میں 514.84 کروڑ روپئے کے بقدر کی آمدنی غیر قانونی فروخت کے ذریعہ بنائی ہے۔ اس کے لئے، گروپ خود جائزہ ٹیکس دینے کے لئے راضی ہوگیا ہے۔
آپریشن کے دوران لاکر بھی پائے گئے ہیں، جنہیں آپریٹ کیا جانا ہے۔ اس سلسلے میں آگے کی جانچ جاری ہے۔
ش ح ۔اب ن
U-674
(Visitor Counter : 64
وزیراعظم کا دفتر
وزیر اعظم نے پارلیمنٹ میں پی ٹی اوشا سے ملاقات کی
وزیر اعظم جناب نریندر مودی نے پارلیمنٹ میں پی ٹی اوشا سے ملاقات کے بعد مسرت کا اظہار کیا۔
ایک ٹوئیٹ میں، وزیر اعظم نے کہا:
ریلوے کی وزارت
ٹوکیو اولمپک کھیلوں کے لئے بھارتی ریلوے کے ایتھلیٹس
نئی دہلی، 28 جولائی 2021: کھیل کود کی اپنی مالامال ثقافت کو آگے بڑھاتے ہوئے، بھارتی ریلوے کے کھلاڑی ملک کا نام روشن کرنے کے لئے پوری طرح تیار ہیں۔
ریلوے اسپورٹس پروموشن بورڈ سے 25 ایتھلیٹس اور 5 کوچوں اور ایک فزیو ، 23جولائی سے 8 اگست 2021 کے دوران منعقد ہورہے ٹوکیو اولمپک کھیلوں میں بھارتی دستے کی نمائندگی کر رہے ہیں۔ بھارتی ریلوے مجموعی ایتھلیٹوں میں سے تقریباً 20 فیصد ایتھلیٹس فراہم کرکے سب سے بڑا تعاون دینے والی تنظیم ہے۔
ان کی حوصلہ افزائی کے لئے، وزارت ریلوے نے حسب ذیل تفصیلات کے مطابق، جاری ٹوکیو اولمپک گیمز 2020 کے دوران حصہ لینے والے بھارتی ریلوے کے ایتھلیٹ حضرات اور افسران کو خصوصی نقدی انعامات سے نوازنے کا اعلان کیا ہے:
- سونے کا تمغہ : 3 کروڑ روپئے
- نقرئی تمغہ : 2 کروڑ روپئے
- کانسے کا تمغہ : ایک کروڑ روپئے
- آٹھویں شراکت دار تک : 35 لاکھ روپئے
- شرکاء : 7.5 لاکھ روپئے
- سونے کا تمغہ جیتے والےایتھلیٹ کے کوچ کے لئے : 25 لاکھ روپئے
- نقرئی تمغہ جیتنے والے ایتھلیٹ کے کوچ کے لئے : 20 لاکھ روپئے
- کانسے کا تمغہ جیتنے والے ایتھلیٹ کے کوچ کے لئے : 1.5 لاکھ روپئے
- حصہ لینے والے ایتھلیٹوں کے دیگر کوچوں کے لئے : 7.5 لاکھ روپئے
یہ آزاد پرموشن پالیسی ملک کے سرکردہ کھلاڑیوں/کوچوں کے لئے ایک ترغیب کے طور پر کام کرے گی اور ملک میں کھیلوں کے فروغ کے لئے ریلوے کی عہد بندگی کو ازسر نومستحکم بنائے گی۔
کیمیکلز اور فرٹیلائزر کی وزارت
ملک بھر میں ریم ڈسیور کی مناسب دستیابی کو یقینی بنانےکے لئے 16 مئی2021 تک تیار کی جانے والی یہ دوا تقسیم کی جائے گی: جناب ڈی وی سدانند گوڑا
ہر ریاست میں ریم ڈسیور کی ضرورت کو دھیان میں رکھتے ہوئے اور اس کی مناسب دستیابی کو یقینی بنانے کے لئے کیمیکلز اور کھادوں کے مرکزی وزیر جناب ڈی وی سدانند گوڑا نے آج 16 مئی 2021 تک ریم ڈسیور کو مختص کرنے کا اعلان کیا ہے۔ انہوں نے مزید کہا کہ اس سے پورے ملک میں ریم ڈسیور کی بلا رکاوٹ سپلائی کو یقینی بنایا جاسکے گا اور اس عالمی وبا کے دور میں مریض کو مشکلات کا سامنا نہیں کرنا پڑے گا۔
دوا سازی کے محکمے اور صحت وخاندانی بہبود کی وزارت کی جانب سے تمام ریاستوں کو بھیجے گئے ایک مکتوب میں یہ بتایاگیا تھا کہ 21 اپریل سے 9 مئی 2021 کی مدت تک کے دوران ریم ڈسیور کی دوا کو مختص کرنے کے منصوبے کو جاری رکھتے ہوئے، جس بارے میں یکم مئی 2021 کو جاری ڈی او کے ذریعے مطلع کردیا گیا ہے۔ 21 اپریل سے لے کر 16 مئی 2021 تک کی مدت کے لئے ویلڈ ایک اپ ڈیٹیڈ مختص پلان فارما سٹیکلز کے محکمے اور صحت وخاندانی بہبود کی وزارت کے ذریعے مشترکہ طور پر تیار کی گئی ہے۔
اس کا الاٹمنٹ ریاستوں اور مرکز کے زیر انتظام علاقوں کے لئے کردیاگیا ہے اور مرکز کے زیر انتظام علاقوں سے کہا گیا ہے کہ وہ ریاستوں اور مرکز کے زیر انتظام علاقوں کے اندر اس کی مناسب تقسیم کی نگرانی کرے جس کے تحت مناسب اور ایماندارانہ استعمال کے مطابق سرکاری اور نجی اسپتالوں کو کور کیا جائے۔
ریاستی سرکاروں، مرکز کے زیر انتظام علاقوں کو صلاح دی گئی ہے کہ وہ متعلقہ کمپنیوں کے لایزن افسروں کے ساتھ قریبی رابطہ قائم کرکے اس مقدار کے لئے کمپنیوں کو فوراً خریداری آرڈر ضرور دے دیں۔ اگر انہوں نے پہلے سے ایسا نہیں کیا ہے۔ جسے وہ سپلائی چین کے مطابق ریاست، مرکز کے زیر انتظام علاقے کے لئے کئے گئے الاٹمنٹ کے تحت خریدنا چاہتے ہیں۔ اس کے لئے ریاست میں نجی تقسیم چینل کے ساتھ بھی رابطہ قائم کیا جاسکتا ہے۔
...............................................................
ش ح،ح ا، ع ر
07-05-2021
U-4278
(Visitor Counter : 175
وزیراعظم کا دفتر
وزیراعظم نے عزت مآب شیخ نواف الأحمد الصباح کو کویت کے وزیر اعظم کی حیثیت سے تقرری پر مبارکباد پیش کی
25 جولائی 2022:
وزیراعظم جناب نریندر مودی نے عزت مآب شیخ نواف الأحمد الصباح کو کویت کے وزیر اعظم مقررہونے پر مبارکباد پیش کی۔
وزیر اعظم مودی نے ٹویٹ کیا :
انہوں نے کہا کہ میں کویت کے وزیر اعظم کی حیثیت سے تقرری پر عزت مآب شیخ نواف الأحمد الصباح کو مبارکباد اور نیک خواہشات پیش کرتا ہوں۔ میں ان کے ساتھ مل کر دونوں ملکوں کے تعلقات کو مزید گہرا کرنے اور انھیں وسعت دینے کا متمنی ہوں۔
امور داخلہ کی وزارت
مرکزی وزیر داخلہ اور امداد باہمی کے وزیر جناب امت شاہ نے آج نئی دہلی کے لال قلعہ میں لائٹ اینڈ ساؤنڈ شو ’جئے ہند‘ کا افتتاح کیا
ایک ماتر بھومی شو بھی ہوگا، جس میں ہندوستان کی ہزاروں سال کی تاریخ کو شاندار طریقے سے سمیٹا گیا ہے
یہ پروگرام آزادی کا امرت مہوتسو کے سال میں شروع ہو رہا ہے اور ہندوستان کے تاریخی مقامات کو تحریک کامرکز بنانے کا یہ سفر آج یہاں سے شروع ہو رہا ہے
وزیر اعظم جناب نریندر مودی نے آزادی کا امرت مہوتسو کے دوران ہماری نوجوان نسل کو ان ان گنت شہیدوں سے روشناس کرانے کے لیے کئی پروگرام منعقد کیے ہیں جنہوں نے ہندوستان کو غلامی سے آزاد کرانے کے لیے اپنی جانیں قربان کیں: جناب امت شاہ
آزادی کی صدی تک ہندوستان کو ہر میدان میں دنیا کا سرفہرست ملک بنانے کے لیے مودی جی نے ہم سب سے امرت کال کا عہد لینے کو کہا ہے: جناب امت شاہ
یہ سفر آزادی کے 75 سال سے لے کر آزادی کی صدی تک عہد لینے کا سفر بھی ہے اور اس بات کا عزم کرنے کا بھی وقت ہے کہ اس وقت ملک کہاں ہوگا
ہندوستان کے 130 کروڑ عوام کی اجتماعی کوشش سے ہمیں ملک کو دنیا میں پہلا مقام دلانے کا عزم ظاہر کرنا ہے
پچھلے 8 سالوں سے وزیر اعظم جناب نریندر مودی کی قیادت میں ملک کے لوگوں میں مضبوط عزم، توانائی اور ایک سمت میں چلنے کا اعتماد دیک
مرکزی وزیر داخلہ اور امداد باہمی کے وزیرجناب امت شاہ نے آج نئی دہلی کے لال قلعہ میں لائٹ اینڈ ساؤنڈ شو ’جئے ہند‘ کا افتتاح کیا۔ مرکزی وزیر ثقافت جناب جی کشن ریڈی، وزیر مملکت برائے ثقافت، محترمہ میناکشی لیکھی، دہلی کے لیفٹیننٹ گورنر جناب وی کے سکسینہ، ریاستی وزراء اور کئی دیگر معززین اس موقع پر موجود تھے۔
اپنے خطاب میں مرکزی وزیر داخلہ نے کہا کہ ایک ماتر بھومی شو بھی ہوگا، جس میں ہندوستان کی ہزاروں سال کی تاریخ کو شاندار طریقے سے مربوط کیا گیا ہے۔ انہوں نے کہا کہ یہ پروگرام آزادی کا امرت مہوتسو کے سال سے شروع ہو رہا ہے اور ہندوستان کے تاریخی مقامات کو تحریک کامرکز بنانے کا یہ سفر آج یہاں سے شروع ہو رہا ہے۔
جناب امت شاہ نے کہا کہ وزیر اعظم جناب نریندر مودی نے آزادی کا امرت مہوتسو کے دوران کئی پروگراموں کا انعقاد کیا ہے تاکہ ہماری نوجوان نسل کو ان ان گنت شہیدوں سے روشناس کرایا جا سکے جنہوں نے ہندوستان کو غلامی سے آزاد کرانے کے لیے اپنی جانیں قربان کیں۔ انہوں نے کہا کہ آزادی کے سو سال مکمل ہونےتک ہندوستان کو ہر میدان میں دنیا کا سرفہرست ملک بنانے کے لئے مودی جی نے ہم سب سے امرت کال کا عہد لینے کو کہا ہے۔ جناب شاہ نے کہا کہ یہ سفر آزادی کے 75 سال سے لے کر آزادی کی صدی مکمل ہونے تک قراردادیں لینے کا سفر بھی ہے اور یہ عہد لینے کا بھی وقت ہے کہ اس وقت ملک کہاں ہوگا۔
مرکزی وزیر داخلہ نے کہا کہ ہندوستان کے 130 کروڑ عوام کی اجتماعی کوشش سے ہمیں ملک کو دنیا میں پہلا مقام دلانے کے عزم کااظہار کرنا ہے۔ انہوں نے کہا کہ گزشتہ 8 برسوں سے وزیر اعظم جناب نریندر مودی کی قیادت میں ملک کے لوگوں میں مضبوط عزم، توانائی اور ایک سمت میں چلنے کا اعتماد دیکھا جا سکتا ہے۔ جناب شاہ نے کہا کہ ہندوستان کو دو قراردادوں ہندوستان پہلے اور ہندوستان سب سے آگے کے ساتھ آگے بڑھنا چاہئے ۔